Paarilise meelitamine kestab kägudel mai algusest jaanipäevani. Emakägu muneb kevade jooksul mitmeid mune teiste lindude pesadesse. Seega on käoelu üks lust ja "kuku" ning nad ei tea pesa punumisest ega laste üleskasvatamisest midagi. Ekslikult on inimeste kõnepruugis kasutusel sõna "rongaema", selle  asemel võiks rääkida käoemadest. Rongad on väga korralikud perelinnud ja elavad koos poegadega kuni järgmise varakevadeni, kuni uus pesa järgmiste poegade üleskasvatamiseks valmis seatud.